Mõned teised Austria koolkonda esindavad majandusteadlased nagu  Bob Murphy on aga leidnud, et Cochrane seisukohad ja väited on Krugman'i omadest Austria koolkonnale ohtlikumad vaatamata sellele, et retooriliselt on Cochrane'i näol tegu märksa vaba turumajanduse sõbralikuma majandusteadlasega. Kommentaare Krugman'i artiklile ja Cochrane'i järelkajale on jagunud loomulikult veel teisigi. Isiklikult olen lugenud veel  teadusfilosoofi Alex Rosenberg kommentaari ja  majandusajaloolase Chris Payne'i seminarikajastust, mille liikumapanevaks jõuks oli just Krugmani artikkel. Mark Thoma, kes jälgib vist kõiki majandusblogisid, on koondanud hulgaliselt postitusi ja artikleid ühte postitusse  What's wrong with Macroeconomics?, kust huvilised võivad nii mõndagi huvitavat leida kümnete ja kümnete viidete seast.